Source: http://www.legex.ro/Ordin-3398-2012-119080.aspx
Timestamp: 2019-10-23 03:27:52+00:00
Document Index: 29750450

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7']

Ordinul 3398/2012 | Legislatie gratuita
Ordinul Nr.3398 din 29.02.2012
privind acordarea acreditării pentru unitatea de învăţământ preuniversitar particular Liceul UCECOM „Spiru Haret“ din municipiul Baia Mare
ACT PUBLICAT ÎN MONITORUL OFICIAL NR. 186 din 22 martie 2012
Având în vedere prevederile Ordonanţei de urgenţă a Guvernului nr. 75/2005 privind asigurarea calităţii educaţiei, aprobată cu modificări prin Legea nr. 87/2006, cu modificările şi completările ulterioare,ţinând cont de dispoziţiile Hotărârii Guvernului nr. 1.258/2005 privind aprobarea Regulamentului de organizare şi funcţionare al Agenţiei Române de Asigurare a Calităţii în Învăţământul Preuniversitar (ARACIP), cu modificările ulterioare,luând în considerare dispoziţiile Hotărârii Guvernului nr. 22/2007 pentru aprobarea Metodologiei de evaluare instituţională în vederea autorizării, acreditării şi evaluării periodice a organizaţiilor furnizoare de educaţie,având în vedere prevederile Hotărârii Guvernului nr. 21/2007 privind aprobarea Standardelor de autorizare de funcţionare provizorie a unităţilor de învăţământ preuniversitar, precum şi a Standardelor de acreditare şi de evaluare periodică a unităţilor de învăţământ preuniversitar,luând în considerare Hotărârea Consiliului ARACIP nr. 13 din 21 decembrie 2011 privind propunerea de acordare a acreditării pentru unităţile de învăţământ preuniversitar particular evaluate în perioada 29 aprilie-16 decembrie 2011,în temeiul Hotărârii Guvernului nr. 536/2011 privind organizarea şi funcţionarea Ministerului Educaţiei, Cercetării, Tineretului şi Sportului, cu modificările şi completările ulterioare,ministrul educaţiei, cercetării, tineretului şi sportului emite prezentul ordin. Articolul 1Se acordă acreditarea pentru unitatea de învăţământ preuniversitar particular Liceul UCECOM „Spiru Haret“, cu sediul în municipiul Baia Mare, str. Giuseppe Garibaldi nr. 2, judeţul Maramureş, pentru nivelul de învăţământ „postliceal“, domeniul „transporturi“, calificarea profesională „tehnician electromecanic auto“, domeniul „informatică“, calificarea profesională „analist programator“, nivelul de învăţământ „liceal“, profilul „servicii“, domeniul „turism şi alimentaţie“, calificările profesionale „tehnician în turism“, „tehnician în hotelărie“, domeniul „estetica şi igiena corpului omenesc“, calificarea profesională „coafor stilist“, limba de predare „română“, forma de învăţământ „zi“. Articolul 2Unitatea de învăţământ preuniversitar particular Liceul UCECOM „Spiru Haret“ din municipiul Baia Mare, acreditată potrivit dispoziţiilor art. 1, este persoană juridică de drept privat şi de interes public, parte a sistemului naţional de învăţământ, şi beneficiază de toate drepturile şi obligaţiile prevăzute de lege, începând cu anul şcolar 2012-2013. Articolul 3(1) Unitatea de învăţământ preuniversitar particular Liceul UCECOM „Spiru Haret“ din municipiul Baia Mare dispune de patrimoniu propriu, care nu poate fi înstrăinat sau diminuat şi va fi utilizat numai în interesul învăţământului.(2) În cazul desfiinţării, dizolvării sau lichidării, patrimoniul unităţii de învăţământ preuniversitar particular Liceul UCECOM „Spiru Haret“ din municipiul Baia Mare revine fondatorilor. Articolul 4Personalul didactic, didactic auxiliar şi personalul nedidactic din unitatea de învăţământ autorizată, angajat conform prevederilor legii, se preia la unitatea de învăţământ preuniversitar particular acreditată Liceul UCECOM „Spiru Haret“ din municipiul Baia Mare. Articolul 5Unitatea de învăţământ preuniversitar particular Liceul UCECOM „Spiru Haret“ din municipiul Baia Mare este monitorizată şi controlată periodic de către Ministerul Educaţiei, Cercetării, Tineretului şi Sportului, Agenţia Română de Asigurare a Calităţii în Învăţământul Preuniversitar, în colaborare cu Inspectoratul Şcolar al Judeţului Maramureş, în vederea verificării respectării standardelor care au stat la baza acreditării. Articolul 6Fundaţia Învăţământului Preuniversitar al Cooperaţiei Meşteşugăreşti „Spiru Haret“ - Filiala Baia Mare, unitatea de învăţământ preuniversitar particular acreditată Liceul UCECOM „Spiru Haret“ din municipiul Baia Mare, Ministerul Educaţiei, Cercetării, Tineretului şi Sportului, Agenţia Română de Asigurare a Calităţii în Învăţământul Preuniversitar, respectiv Inspectoratul Şcolar al Judeţului Maramureş vor duce la îndeplinire prevederile prezentului ordin. Articolul 7Prezentul ordin se publică în Monitorul Oficial al României, Partea I. Ministrul educaţiei, cercetării, tineretului şi sportului, Cătălin Ovidiu Baba
COMENTARII la Ordinul 3398/2012
Momentan nu exista niciun comentariu la Ordinul 3398 din 2012
Alte acte pe aceeaşi temă cu Ordin 3398/2012